ᱢᱟᱨᱟᱜ

ᱢᱟᱨᱟᱜ ᱫᱚ ᱢᱤᱫ ᱪᱮᱬᱮ ᱠᱟᱱᱟᱭ ᱾ ᱥᱟᱺᱰᱤ ᱫᱚ ᱢᱟᱨᱟᱜ ᱥᱟᱺᱰᱤ / ᱥᱟᱺᱰᱤ ᱢᱟᱨᱟᱜ ᱟᱨ ᱮᱸᱜᱟ ᱫᱚ ᱢᱟᱨᱟᱜ ᱮᱸᱜᱟ / ᱮᱸᱜᱟ ᱢᱟᱨᱟᱜ ᱢᱮᱱᱛᱮ ᱠᱚ ᱢᱮᱛᱟ ᱠᱚᱣᱟ ᱾ ᱥᱟᱺᱰᱤ ᱢᱟᱨᱟᱜᱟᱜ ᱫᱚ ᱯᱤᱧᱪᱟᱹᱨ (ᱪᱟᱭᱞᱚᱢ ᱤᱞ) ᱟᱹᱰᱤ ᱛᱟᱦᱮᱸᱱᱟ ᱟᱨ ᱚᱱᱟ ᱫᱚ ᱱᱟᱱᱟ ᱦᱩᱱᱟᱹᱨ ᱨᱚᱝ ᱟᱱᱟᱜ ᱾ ᱢᱮᱱᱠᱷᱟᱱ ᱮᱸᱜᱟ ᱢᱟᱨᱟᱜᱟᱜ ᱫᱚ ᱚᱱᱠᱟ ᱵᱟᱭ ᱛᱟᱦᱮᱸᱱᱟ ᱠᱚᱢ ᱫᱷᱟᱨᱟ ᱪᱩᱯᱤ ᱠᱚᱜᱼᱟ ᱾ ᱚᱱᱟᱛᱮ ᱧᱮᱞ ᱡᱚᱝ ᱫᱚ ᱥᱟᱺᱰᱤ ᱢᱟᱨᱟᱜ ᱫᱚ ᱟᱹᱰᱤ ᱵᱟᱹᱲᱛᱤ ᱪᱚᱨᱚᱠ ᱠᱚ ᱧᱮᱞᱚᱜᱼᱟ ᱮᱸᱜᱟ ᱢᱟᱨᱟᱜ ᱠᱷᱚᱱ ᱾ 

ᱢᱟᱨᱟᱜ ᱫᱚ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱪᱮᱬᱮ ᱠᱟᱱᱟᱭ ᱾ ᱑᱙᱖᱒ ᱥᱟᱞᱮ ᱨᱮ ᱡᱟᱯᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱴᱚᱠᱤᱭᱚ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱪᱮᱬᱮ ᱡᱚᱛᱚᱱ ᱨᱮᱱᱟᱜ ᱡᱟᱦᱟᱸ ᱥᱮᱱᱮᱞᱮᱫ ᱦᱩᱭ ᱞᱮᱱᱟ, ᱚᱱᱟᱨᱮ ᱥᱟᱱᱟᱢ ᱫᱤᱥᱚᱢ ᱟᱯᱟᱱ ᱟᱹᱯᱤᱱ ᱡᱟᱹᱛᱤᱭᱟᱹᱨᱤ ᱪᱮᱬᱮ ᱵᱟᱪᱷᱚᱱ ᱞᱟᱹᱜᱤᱫ ᱠᱚ ᱵᱟᱛᱞᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱨᱮᱱᱟᱜ ᱢᱩᱬᱩᱛ ᱩᱱᱩᱭᱦᱟᱹᱨ ᱫᱚ ᱪᱮᱬᱮ ᱪᱤᱯᱨᱩᱡ ᱠᱚ ᱥᱟᱧᱪᱟᱣ ᱫᱚᱦᱚ ᱞᱟᱹᱜᱤᱫ ᱾ ᱚᱱᱠᱟᱛᱮ ᱢᱟᱨᱟᱜ ᱫᱚ ᱥᱤᱧᱚᱛ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱪᱮᱬᱮ ᱢᱟᱱᱚᱛᱮ ᱧᱟᱢ ᱠᱮᱜᱼᱟ ᱾ ᱑᱙᱖᱓ ᱥᱟᱞᱮ ᱠᱷᱚᱱ ᱢᱟᱨᱟᱜ ᱫᱚ ᱡᱟᱹᱛᱤᱭᱟᱹᱨᱤ ᱪᱮᱬᱮ ᱢᱮᱱᱛᱮ ᱠᱚ ᱢᱟᱱᱟᱣᱮ ᱠᱟᱱᱟ ᱾.

 ᱪᱮᱬᱮ 

ᱮᱴᱟᱜ ᱯᱟᱹᱨᱥᱤᱛᱮ ᱢᱟᱨᱟᱜ

ᱢᱟᱨᱟᱜ ᱫᱚ ᱟᱵᱚ ᱫᱤᱥᱚᱢ ᱨᱮ ᱟᱨᱵᱟᱝ ᱮᱴᱟᱜ ᱫᱤᱥᱚᱢ ᱨᱮ ᱮᱴᱟᱜ ᱮᱴᱟᱜ ᱯᱟᱹᱨᱥᱤ ᱧᱩᱛᱩᱢ ᱦᱚᱸ ᱚᱱᱠᱟ ᱵᱷᱮᱯᱮᱜᱮᱫ ᱜᱮᱭᱟ ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱫᱚ ᱢᱟᱨᱟᱜ ᱠᱚ ᱢᱮᱛᱟ ᱠᱚ ᱠᱟᱱᱟ ᱾ ᱦᱤᱱᱫᱤ, ᱩᱨᱫᱩ, ᱢᱚᱨᱟᱴᱷᱤ ᱟᱨ ᱜᱩᱡᱽᱨᱟᱴᱤ ᱛᱮ ᱫᱚ ᱢᱚᱨ ᱢᱮᱱᱛᱮ ᱠᱚ ᱢᱮᱛᱟᱭ ᱠᱟᱱᱟ ᱾ ᱚᱱᱠᱟ ᱜᱮ ᱟᱨᱦᱚᱸ ᱮᱴᱟᱜ ᱯᱟᱹᱨᱥᱤ ᱛᱮ ᱮᱴᱟᱜ ᱮᱴᱟᱜ ᱠᱚ ᱢᱮᱛᱟ ᱠᱚᱣᱟ ᱚᱱᱟ ᱠᱚ ᱫᱚ ᱞᱟᱛᱟᱨ ᱨᱮ ᱚᱞᱮᱱᱟ :-
ᱠᱚᱱᱱᱚᱰᱚ= ᱱᱚᱵᱷᱤᱞᱟ
ᱛᱮᱞᱩᱜᱩ = ᱱᱮᱢᱤᱞᱟ
ᱳᱰᱤᱭᱟ = ᱢᱚᱭᱩᱨᱚ
ᱯᱷᱚᱨᱟᱥᱤ = ᱯᱟᱣᱚᱱ
ᱯᱚᱨᱥᱤᱭᱟ = ᱛᱟᱣᱩᱥ

ᱢᱮᱱᱠᱷᱟᱱ ᱡᱮᱜᱮᱛ ᱡᱟᱠᱟᱛ ᱨᱤᱱ ᱡᱤᱭᱟᱹᱞᱤ ᱥᱟᱬᱮᱥᱤᱭᱟᱹ ᱠᱚ ᱞᱟᱹᱜᱤᱫ ᱧᱩᱛᱩᱢ ᱠᱚ ᱫᱚᱦᱚ ᱟᱠᱟᱫᱟ, ᱚᱱᱟ ᱫᱚ ᱯᱟᱵᱷᱚ ᱠᱨᱤᱥᱴᱟᱴᱚᱥ ᱾

ᱵᱟᱨᱦᱮ ᱡᱚᱱᱚᱲ ᱠᱚ
 Peafowl Varieties Database
 Etymology of the word "peacock"
 Peafowl videos, photos, and sounds on the Internet Bird Collection.
 "Behavioural Ecologists Elucidated How Peahens Choose Their Mates, And Why", an article at Science Daily.
ᱥᱟᱹᱠᱷᱭᱟᱹᱛ

ᱛᱷᱚᱠ:!ᱢᱩᱬ ᱛᱷᱚᱠ
ᱛᱷᱚᱠ:ᱪᱮᱬᱮ